OH kaartide eestikeelne juhend valmis! - Väike kaardimaja
OH kaartide eestikeelne juhend valmis!
Assotsiatiivsed kaardid, ka tuntud kui metafoor-kaardid, on lõpmatute tõlgendamisvõimalustega töövahendid paljude elukutsete ja miks mitte ka hobide jaoks. Nüüd on võimalus eesti keeles sellele žanrile aluse pannud OH kaardikomplektiga (OH Cards) tutvuda.
Kuigi assotsiatiivsete kaartide kasutamine on järjest levinum, ei ole nende algmaterjal seni eestikeelsena kättesaadav olnud. Lõpuks on valmis selle mahuka kaardikomplekti eestikeelne juhend, mis lisaks kasutusvõimaluste soovitamisele annab ka hea ülevaate terve kaardipere saamisloost. OH kaardid on selle omanäolise kaardipere vanim liige ja samas võtab oma nimega väga hästi kokku kogu seltskonna olemuse - "OH!" on hüüe, mida nendega mängides ja töötades üsna tihti kuulda võib, märkides ära järjekordse avastusliku "ahhaa!"-momendi. Kaarditöö etiketi üldjooned ja OH Publishing kirjastuse kaardipakkide juhised leiab Õpipesa lehelt. OH sõnakaartide tõlked on kättesaadavad iseseisva failina. Tulevikus on ehk lootust eestikeelseid sõnakaarte ostagi. Hetkel jääb meile rõõm need ise kaartidele peale kirjutada. Oluline on, et tõlgitud sõnade puhul jääks võimalikult palju tõlgendamisruumi. Sellele põhimõttele vastavalt on ka eestikeelsed vasted algset ideed kandvate sõnadega kokku sobitatud. Kaartide ostmise info aga Metafoorkaardid lehelt.
OH kaartide kõrval on aga teisigi sarnase põhimõttega kaarte. Iisraelis on kaarditöö väga levinud ning kohapeal loodud kaardid omaette väärtus. Üheks heaks professionaalseks näiteks on P.E.P kaardid e. professionaalsed emotsionaalse projektsiooni kaardid, mille kohta leiab materjale nende kodulehelt: http://http://itzikcards.co.il/